
Selam alejkum!


Pitanje na koje trazim odgovor je izgleda komplikovano kako za koga tako i za  

vecinu. Moze se ozenit ili uzet amidzinu cerku za zenu (zenidba i udaja djece od dva brata). Sto je interesantno nigdje u Kur’anu ne pise da zabranjeno na sto mi neki ljudi ko moj brat kazu da je dozvoljeno. Kazu ako nemash odgovor u Kur’anu trazi ga u hadisu…… Na to ja im kazem da u Kur’anu su nabrojeni oni koji nesmiju da se uzimaju kao bracni drugovi sto ne znaci da je dozvoljena amidzina cerka, to je slicno kao sto je navedeno sta trebamo da jedemo od mesa zivotinja ali nije upisano u Kur’anu ribe, kokoske, itd…..


* 
* 
* 
* 
* 
* 
* 

 

Uzimanje amidzine kcerke za zenu
================================

 

AlejkumusSelam!


Odgovor na ovo pitanje ne da nije komplikovan nego je dovoljno samo da čovjek pročita dva kur’anska ajeta iz sure En-Nisa’.


Kaže Uzvišeni: “Zabranjuju vam se: matere vaše, i kćeri vaše, i sestre vaše i sestre očeva vaših, i sestre matera vaših i bratične vaše, i sestrične vaše, i pomajke vaše koje su vas dojile, i sestre vaše po mlijeku, i majke žena vaših, i pastorke vaše koje se nalaze pod okriljem od žena vaših s kojima ste imali bračne odnose, – ali ako vi s njima niste imali bračne odnose, onda vam nije grijeh -, i žene vaših rođenih sinova, i da sastavite dvije sestre, – što je bilo, bilo je, Allah zaista prašta i samilostan je, -,


I udate žene, osim onih koje zarobite; to su vam Allahovi propisi, – a ostale su vam dozvoljene. Ako želite da im vjenčane darove date i da se njima oženite, a ne da blud činite. A ženama vašim s kojima ste imali bračne odnose podajte vjenčane darove njihove kao što je propisano. I nije vam grehota ako se, poslije određenog vjenčanog dara, s njima nagodite. Allah zaista sva zna i mudar je”. (En-Nisa’ 23-24)


U prvom ajetu i na početku drugog Uzvišeni Allah nabraja koje žene je muslimanu zabranjeno oženiti, a onda kaže: “To su vam Allahovi propisi, – a ostale su vam dozvoljene“. Kažu mufessirima, poput Ibn Kesira, El-Džessasa, Ibnul-‘Arebija, Ibn Dževzija, S’adija, Rešida Ride i mnogih drugih, da se pod ovim riječima “>a ostale su vam dozvoljene” misli na sve žene koje nisu spomenute u prethodnom tekstu ajeta. Neki od njih, kao Rešid Rida u svom tefsiru “El-Menar” (5/7) i S’adi u svom tefsiru “Tejsiru el-kerimi er-rahman” (1/173), da bi stvar bila jasnija kažu “riječi Uzvišenog “a ostale su vam dozvoljene“, tj. poput kćerke amidže, kćerke daidže, kćerke tetke od oca i kćerke tetke od majke”.


Negirati ovo što je došlo u ova dva ajeta znači utjerivati Uzvišenog Allaha u laž a to je djelo kufra. Zato nema razilaženja među učenjacima ovog Ummeta da je dozvoljeno oženiti kćerku amidže, didže i i tetki sa obe strane. I to je praksa muslimana od ashaba do dana današnjeg pa čak i u Turskoj. Nakon poznavanja ova dva ajeta (En-Nisa’ 23-24) suvišno je svako filozofiranje oko ove teme. Ve billahi tevfik.


Odgovorio na pitanje: dr.Zijad Ljakić  

Preuzeto sa stranice: <http://www.n-um.com>


